Ménofantos

Ménofantos () bol grécky sochár v 1. storočí.Lucia Guerrini: Enciclopedia dell’Arte Antica, Classica e Orientale, Roma 1959, Treccani, Menophantos 

Grécky sochár Ménofantos je autor najznámejšej kópie sochy Afrodity, ktorá je adaptáciou Praxitelovej Afrodity Knidskej, zhotovenej v polovici 4. storočia pred Kr. Ménofantova Afrodita je ale priama kópia tej, ktorá stála kedysi v Tróade, majúcej ten istý postoj, s tým rozdielom, že pravá ruka je bližšie k prsiam a prostredný prst sa dotýka stredu prsníka, zatiaľčo ľavá ruka drží rúcho. Autorstvo tejto Afrodity, datovanej do 1. storočia, potvrdzuje signatúra vytesaná na podstavci:
ἀπὸ τῆς ἐν Τρῳάδι Ἀφροδίτης Μηνόφαντος ἐποίει.  preklad: od tej tróadskej Afrodity Ménofantos zhotovil
- text v starogréčtineInscriptiones Graecae, IGUR IV 1577 

Toto veľdielo, považované za jedno z najkrajších ženských sochárskych aktov, bolo objavené v roku 1787 v kostole San Gregorio al Celio v Ríme, založeného na svahu pahorka Celio, pápežom Gregorom I.Bollettino d'arte, La Libreria dello Stato, 1998, str. 63  okolo roku 580.Rosa Schapire, 1910, Hans Speckters Briefe aus Italien, str. 187  Dnes je uložené v Museo Nazionale Romano (v Národnom múzeu v Ríme).

 Referencie a bibliografia 


Kategória:Sochári starovekého Grécka